Gruppen giver koncert i Aalborg Kongres og Kultur Center den 11. september i forbindelse med Go Global festivalen.

Belgiske Vaya Con Dios solgte masser af plader i 90'erne med hits som "Nah Neh Nah" og "What's a Woman." Men bag scenen var gruppen med den markante forsanger, Dani Klein, i opløsning. En efter en forsvandt gruppens medlemmer, og en enkelt døde. Først i 1999 fandt Dani Klein igen sammen med fire musikalske venner og af det kom albummet Purple Prose. Fem år senere genopstod Vaya Con Dios og i 2006 udgav de albummet The Promise. Vaya Con Dios spiller i Europahallen den 11 september under Go Global festivalen. Billetterne kan købes i Aalborg Kongres & Kultur Center, på akkc.dk, billetnet.dk samt posthuse og koster fra 290-390 kr.